**29.02.2024**

**Sotsiaalministeerium**

**Suur-Ameerika 1, 10122 Tallinn**

**E-post:** [**info@sm.ee**](mailto:info@sm.ee)

**Selgitustaotluse esitaja:**

Advokaat Kaspar Kaljurand

Advokaadibüroo Eversheds Sutherland Ots & Co

Kentmanni 4/Sakala 10, 10116 Tallinn

Tel: 6 229 990

E-post: [kaspar.kaljurand@eversheds-sutherland.ee](mailto:kaspar.kaljurand@eversheds-sutherland.ee)

**SELGITUSTAOTLUS**

Lugupeetud Sotsiaalministeerium,

1. **Sissejuhatus.** Käesolev selgitustaotlus on esitatud märgukirjale ja selgitustaotlusele vastamise ning kollektiivse pöördumise esitamise seaduse §-de 2, 3 ja 6 alusel, samuti juhindudes AdvS § 41 lg 1 punktist 4.
2. **Selgitustaotluse sisu.** Selgitustaotluse esitajale teadaolevalt lähtub tuuleenergia tootmiseks kasutatavatest tuulegeneraatoritest mõjutusi, mis mõjutavad mh ka inimorganismi, sh müra- ja vibratsioonihäiring ning visuaalne häiring. Sealjuures on mh Sotsiaalministri 06.05.2002 määrusega nr 75 „Ultra- ja infraheli helirõhutasemete piirväärtused ning ultra- ja infraheli helirõhutasemete mõõtmine“ paika pandud piirväärtused elamutes lubatud mürale ning Sotsiaalministri 17.05.2002 määrusega nr 78 „Vibratsiooni piirväärtused elamutes ja ühiskasutusega hoonetes ning vibratsiooni mõõtmise meetodid“ piirväärtused elamutesse leviva vibratsiooniga.
3. Lähtuvalt asjaolust, et tuulegeneraatorid omavad inimtervisele mõju, palume teil selgitada, kas olete läbi viinud mis tahes uuringuid või analüüse, milles on uuritud tuulegeneraatorite mõju inimtervisele ning kui olete, siis palume anda ülevaade järgnevast:
   1. Millised on inimtervisele tuulegeneraatoritest lähtuvad mõjutegurid?
   2. Mil moel need mõjutegurid inimtervist mõjutavad? Palun tuua eraldi välja mõju nii lühi- kui ka pikaajalise kokkupuute kohta.
   3. Lähtuvalt teostatud uuringutest ja analüüsidest, milline on soovitatav vahekaugus tuulegeneraatori ja lähima elamu vahel? Millist tüüpi (st millise suuruse ja võimsusega) tuulegeneraator selle hinnangu andmisel aluseks võeti?
4. Samuti palume edastada kõik punktis 3 märgitud uuringute ja analüüside aruanded või muud dokumendid.
5. Vastust selgitustaotlusele soovime allakirjutanu e-posti aadressile ([kaspar.kaljurand@eversheds-sutherland.ee](mailto:kaspar.kaljurand@eversheds-sutherland.ee)).
6. Palume käesolev selgitustaotlus täita MSVS §-s 6 sätestatud tähtajal, st viivitamata, kuid mitte hiljem kui 30 kalendripäeva jooksul.
7. Küsimuste korral võtke, palun, allakirjutanuga kindlasti ühendust kas telefoni (+5373 6648) või elektronposti teel ([kaspar.kaljurand@eversheds-sutherland.ee](mailto:kaspar.kaljurand@eversheds-sutherland.ee)).

Lugupidamisega,

*/allkirjastatud digitaalselt/*

Kaspar Kaljurand

advokaat